Ρίτα Όρα

Βιογραφία

Γεννήθηκε στις 26 Νοεμβρίου 1990 στην Πρίστινα του Κόσοβο απο Αλβανούς γονείς. Η μητέρα της, Βέρα Σαχατσίου Μπαϊρακτάρι (Vera Sahatçiu Bajraktari) είναι Αλβανίδα Ψυχίατρος, ενώ ο πατέρας της, Μπεσνίκ Σαχατσίου (Besnik Sahatçiu) είναι Κοσοβίτης Οικονομολόγος & ιδιοκτήτης μιάς παμπ. Η μητέρα της, είναι Καθολική στην θρησκεία, ενώ ο πατέρας της, Μουσουλμάνος. Η Ρίτα έχει άλλα δύο αδέρφια. Μια μεγαλύτερη αδερφή, την Έλενα (Elena) και έναν μικρότερο αδερφό, τον Ντον (Don). Το όνομα της, είναι εμπνευσμένο απο την ηθοποιό Ρίτα Χέιγουορθ, η οποία είχε παίξει σε ταινία του παππού της, Μπεσίμ Σαχατσίου (Besim Sahatçiu) ο οποίος ήταν σκηνοθέτης. Γεννήθηκε ως Rita Sahatçiu (Ρίτα Σαχατσίου), που το επώνυμο της σημαίνει "Ωρολογοποιός" στα Αλβανικά. Αργότερα, ο πατέρας της, αποφάσισε να την φωνάζει Όρα, που στα αλβανικά σημαίνει το ίδιο, απλά γιατί έτσι θα ήταν πιο εύκολο να το προφέρουν οι άλλοι. 
Το 1991, σε ηλικία μόλις ενός έτους, μετακόμισε με την οικογένεια της, στο Λονδίνο του Ηνωμένου Βασιλείου. Μεγάλωσε στις γειτονιές της λεωφόρου Πορτομπέλο, στο Δυτικό Λονδίνο και φοίτησε αρχικά στο δημοτικό σχολείο St Matthias CE Primary School, ενώ αργότερα παρακολούθησε μαθήματα θεάτρου απο την Σύλβια Γιανγκ καθώς επίσης, φοίτησε και στο St Charles Catholic Sixth Form College. Ξεκίνησε να τραγουδάει απο πολύ μικρή ηλικία.

2007-2010: Το ξεκίνημα της μουσικής καριέρας της

Η Ρίτα ξεκίνησε αρχικά να τραγουδάει στο μαγαζί του πατέρα της, στο Λονδίνο, ανοίγοντας το πρόγραμμα του μαγαζιού. Το 2007, έκανε την πρώτη της επαγγελματική συνεργασία, συμμετέχοντας στο videoclip του Craig David για το τραγούδι "Awkward", ενώ το 2008, συμμετείχε ξανά σε videoclip ενός των τραγουδιών του, με τίτλο "Where Is The Love". Το 2009, πέρασε απο οντισιόν για να εκπροσωπήσει το Ηνωμένο Βασίλειο, στο Διαγωνισμό Τραγουδιού Eurovision 2009. Αρχικά, είχε επιλεγεί για να περάσει στην επόμενη φάση (εφόσον η BBC έκρινε οτι μπορεί να διαγωνιστεί) εν τέλει όμως, αποσύρθηκε οικειοθελώς, αφού αποφάσισε οτι αυτή η πρόκληση δεν είναι για αυτήν. Η μάνατζερ της, Sarah Stennett (δουλεύει επίσης για καλλιτέχνες όπως Ellie Goulding, Jessie J και Connor Maynard) ανέφερε αργότερα στην ραδιοφωνική εκπομπή HitQuarters, οτι η Ρίτα είχε αποφασίσει να δηλώσει συμμετοχή στην Eurovision, εφόσον πίστευε οτι ήταν μια μεγάλη ευκαιρία γι αυτήν και την καριέρα της. Λίγο αργότερα, η Stennett ήρθε σε επαφή με τον Jay Brown και την δισκογραφική εταιρία Roc Nation, μιλώντας τους για την Ρίτα. Τελικά, η Ρίτα υπέγραψε συμβόλαιο με την Roc Nation, τον Δεκέμβριο του 2009 όπου και αποφάσισε να μετακομίσει μόνιμα στις Ηνωμένες Πολιτείες Αμερικής. Την ίδια χρονιά, συμμετείχε και στο videoclip του Jay-Z για το τραγούδι "Young Forever". Το 2010, έκανε μια σύντομη εμφάνιση στο videoclip του τραγουδιού "Over" του ράπερ Drake.

2011-2013: Breakthrough και Ora

Την διάρκεια του 2011, η Ρίτα ανέβασε στο YouTube ένα βίντεο, στο οποίο μιλούσε για την εργασία πάνω στο πρώτο της άλμπουμ. Αυτό το βίντεο, τράβηξε την προσοχή του DJ Fresh, ο οποίος έψαχνε τότε για μια γυναικεία νεανική φωνή. Τελικά, το πρώτο της άλμπουμ κυκλοφόρησε το 2012 και αμέσως μετά, ακολούθησε τον DJ Fresh στην περιοδεία του. Εκείνη τη χρονιά συνεργάστηκε με αρκετούς καλλιτέχνες.
Μετά απο αρκετά singles που κυκλοφόρησαν μέσα στο 2012, η έγινε γνωστό, οτι στις 28 Νοεμβρίου 2012, δύο μέρες μετά τα 21α γενέθλια της, θα εμφανιστεί ως special guest στη συναυλία για 100η επέτειο της Ανεξαρτησίας της Αλβανίας, που πραγματοποίηθηκε στα Τίρανα. Το 2013, ήταν υποψήφια στα Brit Awards.

2013-σήμερα: Προσεχώς το δεύτερο στούντιο άλμπουμ

Το 2013, ξεκίνησε πολύ δυναμικά για την Ρίτα, αφού κυκλοφόρησαν κι άλλες επιτυχίες της αλλά και νέες συνεργασίες. Το 2014, συμμετείχε στο τραγούδι της Ίγκι Αζάλια "Black Widow", το  οποίο γνώρισε τεράστια επιτυχία, φτάνοντας την τρίτη θέση στα  Αμερικανικά charts εκείνης της χρονιάς. Ανάμεσα στο πολλά singles που κυκλοφόρησαν, το καλοκαίρι του 2015, κυκλοφόρησε ένα τραγούδι-συνεργασία με τον Chris Brown "Body on me".